section_heading: Dizajn
paragraph_text: Five-seveN je pištolj normalne veličine s dužinom od 208&nbsp;mm, visine 137&nbsp;mm i najveće širine 36&nbsp;mm. Ima isti stupanj zakrivljenosti drške kao i istaknuti Browning Hi-Power i M1911. Unatoč znatnoj dužini svog streljiva 5,7×28mm, rukohvat nije osobito glomazan, udaljenost od okidača do stražnjeg dijela drške je 69,85&nbsp;mm, što je identično pištolju M9 kalibra 9×19mm koji je izdan američkoj vojsci. Five-seveN-ova cijev je kromirana i kovana hladnim kovanjem, s ukupnom dužinom od 122&nbsp;mm i dužinom žljebova od 94&nbsp;mm. Cijev teži 113 g i ima osam žljebova usmjerenih u desno 1:231&nbsp;mm. Pretpostavljeni minimalni vijek trajanja mu je do 20 000 ispucanih metaka i poznat je po svojoj preciznosti.